CELEX: 62015CN0128
Language: mt
Date: 2015-03-13 00:00:00
Title: Kawża C-128/15: Rikors ippreżentat fit-13 ta’ Marzu 2015 – Ir-Renju ta’ Spanja vs Il-Kunsill tal-Unjoni Ewropea

11.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/17
            
         Rikors ippreżentat fit-13 ta’ Marzu 2015 – Ir-Renju ta’ Spanja vs Il-Kunsill tal-Unjoni Ewropea
   (Kawża C-128/15)
   (2015/C 155/19)
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentanti: L. Banciella Rodríguez-Miñón u A. Rubio González, aġenti)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-dispożizzjoni kkontestata
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   
               —
            
            
               
                  Ksur mill-Kunsill tal-marġni ta’ diskrezzjoni tiegħu meta stabbilixxa fl-Artikolu 3 u fil-Parti 2 tal-Anness tar-Regolament Nru 1367/2014
                   (1)
                  l-opportunitajiet ta’ sajd għas-snin 2015 u 2016 tal-ispeċi roundnose grenadier (RNG-Coryphaenoides rupestris) u roughhead grenadier (RHG-Macrourus berglax) fiż-żoni Vb, VI u VII u VIII, IX, X, XII u XIV, rispettivament, li jippreġudikaw l-istabbiltà relatata ma’ qbid storiku mir-Renju ta’ Spanja tal-ispeċi roughhead grenadier.
            
         
               —
            
            
               
                  Dwar l-osservanza tal-prinċipju ta’ proporzjonalità. Ir-Regolament Nru 1367/2014 għandu natura manifestament sproporzjonata fir-rigward tal-iffissar tal-qabda totali permissibbli (TAC) konġunta għaż-żewġt ispeċi ta’ grenadier fiż-żoni Vb, VI u VII, minn naħa u, min-naħa l-oħra, għaż-żoni VIII, IX, X, XII u XIV.
            
         
               —
            
            
               
                  Ksur tal-prinċipju ta’ ugwaljanza fit-trattament. Il-prinċipju ta’ nondiskriminazzjoni nkiser bl-iffissar ta’ TAC konġunta għaż-żewġt ispeċi ta’ grenadier peress li b’paragun maż-żewġ każijiet indikati iktar ’il fuq, il-prinċipju ta’ stabbiltà relattiva ma ġiex osservat u t-TAC ġiet imposta unilateralment mill-istituzzjonijiet Ewropej mingħajr ma ġew ikkunsidrati t-talbiet leġittimi tar-Renju ta’ Spanja.
            
         
      (1)  Regolament tal-Kunsill (UE) Nru 1367/2014, tal-15 ta’ Diċembru 2014, li jiffissa għall-2015 u l-2016 l-opportunitajiet tas-sajd għall-bastimenti tal-Unjoni għal ċerti stokkijiet ta’ ħut tal-baħar fond (ĠU L 366, p. 1).